ธปท.เผยสินเชื่อชะลอติดต่อกัน 2 ปีแล้ว
ธปท.ชี้สินเชื่อในระบบแบงก์มีแนวโน้มลดลงต่อเนื่อง หากเศรษฐกิจยังไม่ฟื้นตัว ล่าสุดไตรมาส 3 ปีนี้สินเชื่อโต 5.6% ลดลงจาก 7.3% จากหลายสาเหตุ ส่งผลให้สินเชื่อรวมชะลอติดต่อกัน 2 ปีแล้ว
18 พ.ย. 2557

ธปท.ชี้สินเชื่อในระบบแบงก์มีแนวโน้มลดลงต่อเนื่อง หากเศรษฐกิจยังไม่ฟื้นตัว ล่าสุดไตรมาส 3 ปีนี้สินเชื่อโต 5.6% ลดลงจาก 7.3% จากหลายสาเหตุ ส่งผลให้สินเชื่อรวมชะลอติดต่อกัน 2 ปีแล้ว
นายจาตุรงค์ จันทรังษ์ ผู้อานวยการอาวุโส ฝ่ายกลยุทธ์สถาบันการเงิน ธนาคารแห่งประเทศไทย(ธปท.) กล่าวว่า ถ้าเศรษฐกิจไตรมาส 4 ปีนี้ยังคงชะลอ แนวโน้มสินเชื่อมีโอกาสที่จะเติบโตลดลงด้วยเช่นกัน  ซึ่งต้องรอดูภาวะเศรษฐกิจปลายปีนี้จะเป็นอย่างไร โดยในไตรมาส 3 ปีนี้สินเชื่อเติบโตชะลอลงมาอยู่ที่ 5.6% จากไตรมาสก่อนที่โต 7.3% ถือเป็นการเติบโตที่ชะลอลงเป็นไตรมาสที่ 8 หรือ 2 ปี ติดต่อกันแล้ว ขณะที่คุณภาพสินเชื่อด้อยลงเล็กน้อย โดยสินเชื่อที่ไม่ก่อให้เกิดรายได้ (เอ็นพีแอล) เพิ่มขึ้นจากไตรมาสก่อนหน้า 1.03 หมื่นล้านบาท หรือเพื่อขึ้น 3.6% ซึ่งส่วนใหญ่เพิ่มมาจากสินเชื่อเพื่อการอุปโภคบริโภค
ทั้งนี้ สาเหตุสำคัญที่สินเชื่อไตรมาส 3 ขยายตัวได้น้อยลง คือ 1.ภาวะเศรษฐกิจชะลอตัว ทำให้ความต้องการสินเชื่อลดลง ซึ่งไตรมาส 4 ปีนี้สินเชื่อจะฟื้นกลับมาขยายตัวได้ดีขึ้นหรือไม่ขึ้นอยู่กับภาวะเศรษฐกิจ 2.ภาคธุรกิจขายใหญ่หันไปพึ่งแหล่งเงินด้านอื่นแทนการกู้จากธนาคารพาณิชย์ โดยมีการหันไปกู้หรือออกหุ้นกู้มากขึ้น เนื่องจากต้นทุนดอกเบี้ยที่ต่ำกว่ากู้ธนาคาร ทำให้เมื่อระดมเงินได้แล้วก็นำเงินมาชำระคืนเงินกู้ธนาคารพาณิชย์มากขึ้น 3.สินเชื่อเพื่อการอุปโภคบริโภคที่เดิมในก่อนหน้านี้เติบโตค่อนข้างสูงปรับตัวลดลงเข้าสู่ระดับปกติ
สำหรับ ผลการดำเนินงานยังอยู่ในเกณฑ์ดีแม้จะลดลงบ้าง โดยธนาคารพาณิชย์ทั้งระบบมีกำาไรสุทธิ 5.38 หมื่นล้านบาท ลดลงจากไตรมาสก่อนหน้าจากรายได้เงินปันผลที่ลดลง เป็นหลัก ส่งผลให้อัตราผลตอบแทนต่อสินทรัพย์เฉลี่ย (ROA) ลดลงเหลือ 1.33% ส่วนรายได้ดอกเบี้ยสุทธิต่อสินทรัพย์เฉลี่ย (NIM) ทรงตัวที่ 2.6 % และหากดูผลการดำเนินงานในรอบ 9 เดือนแรกของปีนี้ธนาคารพาณิชย์ทั้งระบบมีกาไรสุทธิ 1.655 แสนล้านบาท เพิ่มขึ้น 1.05 หมื่นล้านบาท หรือ 6.8% จากช่วงเดียวกันของปีก่อน จากการควบคุมต้นทุนดอกเบี้ยจ่ายโดยการเน้นเงินฝากกระแสรายวันและออมทรัพย์